Solvik-Olsen tror KrF og Venstre havner i regjering
- Partilederne har tillit til oss, men partiorganisasjonene er ikke klare ennå, mye takket være den mistilliten til oss som holdes i live av Kjell Magne Bondevik. Men Knut Arild Hareide kommer til å dreie partiet i en ny retning, sier Solvik-Olsen til Stavanger Aftenblad. Han mener erfaringene fra sonderingene i Nydalen og det borgerlige budsjettforliket veier tungt. - Vi må ikke undervurdere hvor stor interessen er i Venstre og KrF for å samarbeide med oss - også når de ser hvordan vi styrer. Husk at vi har dratt mer og mer i samme retning, i tillegg så har vi en grunnleggende tillit til hverandre, påpeker han.
Samferdselsminister og Frp-nestleder Ketil Solvik-Olsen tror regjeringen blir utvidet med KrF og Venstre innen to år.